Prihlásenie na trvalý pobyt
Trvalým pobytom je pobyt v mieste stáleho bydliska občana na území Slovenskej republiky. Občan má vtom istom čase iba jeden trvalý pobyt. 
Za členov rodiny, prípadne za iných občanov žijúcich v spoločnej domácnosti, môže hlásiť trvalý pobyt jeden z členov tejto rodiny alebo osoba žijúca s nimi v spoločnej domácnosti, pritom je však povinný za týchto občanov predložiť požadované doklady.
Za občanov mladších ako 15 rokov a za občanov zbavených spôsobilosti na právne úkony je povinný hlásiť trvalý pobyt ich zákonný zástupca, prípadne opatrovník.
Za  občana, ktorý pre svoj zdravotný stav nie je schopný hlásiť trvalý pobyt bez mimoriadnych ťažkostí, môže túto povinnosť splniť ním písomne splnomocnený zástupca.
Potrebné doklady	
Vlastník bytu (domu): 
•	Platný občiansky preukaz ( v opačnom prípade potvrdenie o OP vydané políciou ) 
  
Manžel/manželka, nezaopatrené dieťa:
•	Platný občiansky preukaz ( v opačnom prípade potvrdenie o OP vydané políciou )   
•	Oznámenie o uzavretí manželstva 
•	U dieťaťa rodný list, rozhodnutie súdu o zverení do výchovy. 

Nájomca bytu (domu):
•	 Platný občiansky preukaz (v opačnom prípade potvrdenie o OP vydané políciou )   
•	 Nájomná zmluva uzatvorená na dobu neurčitú. 
Obyvateľ bez vlastníckeho vzťahu k nehnuteľnosti:
•	 Platný občiansky preukaz (v opačnom prípade potvrdenie o OP vydané políciou )   
•	 Súhlas všetkých vlastníkov nehnuteľnosti  
             
Prihlásenie je možné aj za neprítomnosti vlastníkov, prihlasovaná osoba predloží ich úradne overené súhlasy.        
 
Ohlasovňa môže požiadať o predloženie dokladu o rodnom čísle, rodného alebo sobášneho listu, potvrdenie o štátnom občianstve.
 	
Vybavuje	
 Evidencia obyvateľstva
Kontakt:
Tel.:042/2853 510

 
Prihlásenie na prechodný pobyt
Prechodným pobytom je pobyt občana mimo objektu trvalého pobytu, to je spravidla tam, kde sa občan dočasne zdržiava z pracovných, študijných, zdravotných, rekreačných a iných dôvodov.
Občania sú povinní hlásiť ohlasovni na obecnom úrade miesto, začiatok a predpokladaný čas prechodného pobytu, ktorý potrvá dlhšie ako 90 dní. (max.5 rokov)
Ak prechodný pobyt trvá aj po skončení predpokladaného času, je občan povinný hlásiť prechodný pobyt znova.
Zrušenie prechodného pobytu môže občan nahlásiť kedykoľvek v priebehu jeho trvania (vrátenie potvrdenia o hlásení pobytu), ak tak neurobí, prechodný pobyt zaniká automaticky uplynutím doby, na ktorú bol prihlásený.
Občan predkladá	
Vlastník bytu (domu): 
•	Platný občiansky preukaz    

Manžel/manželka, nezaopatrené dieťa:
•	Platný občiansky preukaz   
•	Oznámenie o uzavretí manželstva 
•	U dieťaťa rodný list, rozhodnutie súdu o zverení do výchovy 
 
Nájomca bytu (domu):
•	 Platný občiansky preukaz    
•	 Nájomná zmluva  
 
Obyvateľ bez užívacieho, alebo vlastníckeho vzťahu k nehnuteľnosti:
•	 Platný občiansky preukaz (v opačnom prípade potvrdenie o OP vydané políciou )   
•	 Súhlas všetkých vlastníkov nehnuteľnosti  
 
Prihlásenie je možné aj za neprítomnosti vlastníkov, prihlasovaná osoba predloží ich úradne overené súhlasy.        
 
Ohlasovňa môže požiadať o predloženie dokladu o rodnom čísle, rodného alebo sobášneho listu, potvrdenie o štátnom občianstve.
 	
Vybavuje	
 Evidencia obyvateľstva
Kontakt:
Tel.: 042/2853 510

Odhlásenie pobytu
Občan, ktorý sa pripravuje na vycestovanie do zahraničia s cieľom trvalo žiť v zahraničí, je povinný pred vycestovaním ohlásiť skončenie trvalého pobytu na území Slovenskej republiky ohlasovni na obecnom úrade doterajšieho miesta trvalého pobytu.
Potrebné doklady	
•	Platný občiansky preukaz ( v opačnom prípade potvrdenie o OP vydané políciou )	
Vybavuje	
Evidencia obyvateľstva
Kontakt:
Tel.: 042 2853 510   	

Vydávanie voličských a hlasovacích preukazov
Žiadosť o vydanie voličského/hlasovacieho preukaz podáva obci volič osobne alebo prostredníctvom ním splnomocnenej osoby. S voličským/hlasovacím preukazom sa môže zúčastniť volieb kdekoľvek na území Slovenskej republiky.
Potrebné doklady	
•	Platný občiansky preukaz ( v opačnom prípade potvrdenie o OP vydané políciou ) 
•	Občan v zastúpení predloží splnomocnenie 	
Vybavuje	
Evidencia obyvateľstva
Kontakt:
Tel.: 2853 510
Doba bavenia:  v deň podania žiadosti
Poplatok:  bez poplatku